**KRITERIJ ZA ODABIR PONUDE – RUČNO RANGIRANJE**

Kriteriji odabira ponude je ekonomski najpovoljnija ponuda (ENP).

Ekonomski najpovoljnija ponuda je ponuda koja dobije najveći ukupan broj bodova (T) prema kriterijima navedenim u sljedećoj tablici.

Tablica: Kriteriji za odabir ekonomski najpovoljnije ponude i njihov relativan značaj

|  |  |  |
| --- | --- | --- |
| **Redni broj** | **Kriterij** | **Broj**  **bodova** |
| 1 | Cijena ponude | 80,00 |
| 2 | Iskustvo stručnjaka u svojstvu glavnog nadzornog inženjera | 20,00 |
|  | **Maksimalni broj bodova** | **100,00** |

**Formula:**  **T = C + I**

T= ukupan broj bodova (zaokružen na dvije decimale)

C= broj bodova koje je ponuda dobila za ponuđenu cijenu

I= broj bodova koji je ponuda dobila za kriterij iskustva stručnjaka u svojstvu glavnog nadzornog inženjera

Za svaku ponudu izračunava se ukupan broj bodova (T) koji je jednak zbroju bodova za cijenu ponude i bodova za kriterij iskustva stručnjaka u svojstvu glavnog projektanta. Maksimalni broj bodova koji može dobiti ponuda je 100,00.

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

**6.6.1. Cijena ponude**

Naručitelj kao jedan od kriterija određuje ukupnu cijenu ponude (sa PDV-om).

Maksimalni broj bodova koji ponuda može dobiti u okviru kriterija cijene ponude je **80,00 bodova.**

Ponuda čija je ukupna cijena prihvatljive ponude najniža dobiva maksimalni broj bodova.

Bodovna vrijednost ponuda određivat će se korištenjem slijedeće formule (bodovi će se zaokruživati na dvije decimale):

**C = (Cmin / Cp) x 80,00**

C – broj bodova koje je ponuda dobila za ponuđenu cijenu (zaokruženo na dvije decimale)

Cmin – najniža cijena ponuđena u postupku javne nabave

Cp – cijena ponude koja je predmet ocjene

80,00 – maksimalni broj bodova

Cijenu ponude sa PDV-om ponuditelj upisuje u Ponudbeni list.

**6.6.2. Specifično iskustvo stručnjaka u svojstvu glavnog projektanta**

Sukladno članku 56. Zakona o gradnji (Narodne novine br. 153/13., 20/17., 39/19. i 125/19.), nadzorni inženjer je fizička osoba koja prema posebnom zakonu ima pravo uporabe strukovnog naziva ovlašteni arhitekt ili ovlašteni inženjer i provodi u ime investitora stručni nadzor građenja. Nadzorni inženjer, odnosno glavni nadzorni inženjer ne može biti zaposlenik osobe koja je izvođač na istoj građevini..

Sukladno članku 57. Zakona o gradnji (Narodne novine br. 153/13., 20/17., 39/19. i 125/19.), na građevinama na kojima se izvodi više vrsta radova ili radovi većeg opsega stručni nadzor mora provoditi više nadzornih inženjera odgovarajuće struke. U tom slučaju investitor ili osoba koju on odredi dužna je pisanim ugovorom odrediti glavnoga nadzornog inženjera. Glavni nadzorni inženjer odgovoran je za cjelovitost i međusobnu usklađenost stručnog nadzora građenja i dužan je o tome sastaviti završno izvješće. Glavni nadzorni inženjer može biti istodobno i nadzorni inženjer za određenu vrstu radova..

Maksimalni broj bodova koji ponuda može dobiti u okviru ovog kriterija je **20,00 bodova.**

Bodovna vrijednosti ponuda unutar ovog kriterija određivati će se korištenjem sljedeće tablice:

|  |  |
| --- | --- |
| **Broj provedenih stručnih nadzora u svojstvu glavnog nadzornog inženjera\*** | **Broj bodova** |
| **0** | **0,00** |
| **1 - 3** | **5,00** |
| **4 – 6** | **10,00** |
| **7 - 9** | **15,00** |
| **10 i više** | **20,00** |

\*Specifično iskustvo stručnjaka u svojstvu glavnog nadzornog inženjera za izgradnju nove ili rekonstruirane građevine javne i društvene namjene\*.

Sukladno članku 3. stavak 1. točka 7. Zakona o prostornom uređenju (Narodne novine br. 153/13., 65/17., 114/18., 39/19., 98/19. i 67/23.), građevine javne i društvene namjene su građevine namijenjene obavljanju djelatnosti u području društvenih djelatnosti (odgoja, obrazovanja, prosvjete, znanosti, kulture, sporta, zdravstva i socijalne skrbi), radu državnih tijela i organizacija, tijela i organizacija lokalne i područne (regionalne) samouprave, pravnih osoba s javnim ovlastima i udruga građana i vjerskih zajednica.

Iskustvo tehničkog stručnjaka (osobna referenca), kao dokaz zadovoljenja kriterija dokazuje se potvrdom.

Potvrda se prilaže ponudi i čini sastavni dio ponude Ponuditelja. Potvrda mora biti potpisana ili od naručitelja kod kojeg je stručnjak radio na određenom projektu ili od poslodavca stručnjaka kod kojeg je stručnjak bio zaposlen u vrijeme kada je pružao usluge.

Svaka potvrda mora sadržavati minimalno:

- naziv i podaci (sjedište, OIB, elektronička pošta) naručitelja,

- naziv i podaci (sjedište, OIB) izvršitelja,

- predmet ugovora (naziv projekta/usluge – vrsta građevine),

- ime i prezime stručnjaka i svojstvo u kojem je sudjelovao na izvršenju ugovora,

- razdoblje u kojemu je stručnjak izvršavao aktivnosti po tom ugovoru (mjesec i godina).

Stručnjak čije iskustvo se boduje mora biti angažiran i imenovan na izvršenju ugovora o javnoj nabavi.

Ukoliko potvrda nije dostavljena u roku za dostavu ponuda ili ne sadrži tražene podatke, takva ponuda bit će bodovana s 0,00 bodova za navedeni kriterij.

U slučaju potrebe za izmjenom predmetnog tehničkog stručnjaka tijekom izvršenja Ugovora, odabrani ponuditelj/Izvršitelj mora predložiti Naručitelju novog tehničkog stručnjaka koji će u potpunosti morati imati minimalno isti ostvareni broj bodova.