**OSTALE INFORMACIJE**

**Rok, način i uvjeti plaćanja**

Plaćanje izvršenih usluga izvršiti će se od strane naručitelja na poslovni račun odabranog ponuditelja/izvršitelja odnosno podugovaratelja na temelju izdane situacije/računa odabranog ponuditelja/izvršitelja. Privremene situacije/računi se mogu ispostaviti, nakoni izvršenog dijela usluga, sukladno rokovima izvođenja, ali ne učestalije od jedanput mjesečno.

Izvršitelj situaciju/račun ispostavlja naručitelju u 2 primjerka. Naručitelj je dužan u roku od 10 dana od primitka situacije/računa istu ovjeriti i platiti neprijeporni dio najkasnije u roku od 30 dana od primitka iste.

U slučaju zajednice ponuditelja, naručitelj neposredno plaća svakom članu zajednice ponuditelja za onaj dio ugovora koji je on izvršio, ako zajednica ponuditelja ne odredi drugačije.

Ako se dio ugovora daje u podugovor, tada za radove koje će izvesti podugovaratelj naručitelj neposredno plaća podugovaratelju na temelju situacija/računa podugovaratelja, priloženih uz situaciju odabranog ponuditelja/izvođača, a koje je isti prethodno potvrdio.

U slučaju zajednice ponuditelja, situacije/račune članova zajednice i podugovaratelja objedinjuje i dostavlja vodeći član zajednice ponuditelja.

Predujam je isključen kao i traženje sredstava osiguranja plaćanja od naručitelja.

Postupak izdavanja i slanja elektroničkih računa od strane izdavatelja, te zaprimanje i obrada elektroničkih računa od strane naručitelja propisani su Zakonom o elektroničkom izdavanju računa u javnoj nabavi (Narodne novine br. 94/18.)

Informacije o izdavanju i zaprimanju eRačuna dostupne su na internetskoj adresi: <https://www.fina.hr/Default.aspx?sec=1812>

**Uvjeti i zahtjevi koji moraju biti ispunjeni sukladno posebnim propisima ili stručnim pravilima**

Ukoliko ponuditelj koji je podnio ekonomski najpovoljniju ponudu, nakon donošenja Odluke o odbiru a najkasnije do potpisa Ugovora o javnoj nabavi, naručitelju ne dostavi primjenjive dokumente propisane ovim dijelom Dokumentacije o nabavi, smatrat će se da je odustao od svoje ponude. Naručitelj će u tom slučaju ponovo rangirati ponude, ne uzimajući u obzir ponudu prvotno odabranog ponuditelja i postupiti sukladno članku 307. stavak 7. ZJN 2016.

**Uvjeti za obavljanje djelatnosti stručnog nadzora**

Na temelju članka 18. Zakona o poslovima i djelatnostima prostornog uređenja i gradnje (Narodne novine br. 78/15., 118/18. i 110/19.), poslove stručnog nadzora građenja u svojstvu odgovorne osobe (nadzornog inženjera) u okviru zadaća svoje struke može obavljati ovlašteni arhitekt ili ovlašteni inženjer sukladno posebnom zakonu kojim se uređuje udruživanje u Komoru.

Na temelju članka 19. Zakona o poslovima i djelatnostima prostornog uređenja i gradnje (Narodne novine br. 78/15., 118/18. i 110/19.), ovlašteni arhitekt i ovlašteni inženjer mogu obavljati poslove projektiranja i/ili stručnog nadzora građenja samostalno u vlastitom uredu, zajedničkom uredu ili pravnoj osobi registriranoj za tu djelatnost.

Na temelju članka 22. Zakona o poslovima i djelatnostima prostornog uređenja i gradnje (Narodne novine br. 78/15., 118/18. i 110/19.), pravna osoba registrirana za poslove projektiranja i/ili stručnog nadzora građenja mora u obavljanju tih poslova imati zaposlenog ovlaštenog arhitekta ili ovlaštenog inženjera. Ovisno o građevini koju projektira, odnosno na kojoj provodi stručni nadzor građenja, pravna osoba koja nema zaposlene sve potrebne ovlaštene inženjere, odnosno ovlaštenog arhitekta iste mora osigurati putem ugovora u skladu s odredbama posebnih propisa. U slučaju sklapanja ugovora o poslovnoj suradnji, gospodarski subjekt koji ustupa stručnjaka mora biti registriran za obavljanje djelatnosti.

Pravna osoba registrirana za djelatnost prostornog uređenja ili djelatnost projektiranja i/ili stručnog nadzora građenja solidarno odgovara za štetu nastalu radom svojih zaposlenika ovlaštenih arhitekata, ovlaštenih arhitekata urbanista i ovlaštenih inženjera u obavljanju poslova prostornog uređenja, projektiranja i/ili stručnog nadzora građenja.

U obavljanju poslova projektiranja i/ili stručnog nadzora građenja u svojstvu odgovorne osobe u Republici Hrvatskoj strana ovlaštena osoba dužna je primjenjivati propise Republike Hrvatske i služiti se hrvatskim jezikom i latiničnim pismom.

Na temelju članka 53. Zakona o poslovima i djelatnostima prostornog uređenja i gradnje (Narodne novine br. 78/15., 118/18. i 110/19.), arhitektonska, građevinska, strojarska i elektrotehnička struka u obavljanju poslova stručnog nadzora građenja provodi nadzor nad izvođenjem radova koje je prema ovome Zakonu ovlaštena projektirati. Građevinska struka može obavljati i poslove stručnog nadzora građenja građevina i izvođenja radova koje je prema ovome Zakonu ovlaštena projektirati arhitektonska struka. Arhitektonska struka može obavljati i poslove stručnog nadzora izvođenja radova na zgradama koje je prema ovome Zakonu ovlaštena projektirati građevinska struka, a za koje prema posebnom propisu nije potrebna kontrola glavnog projekta.

Na temelju članka 49. stavak 2. Zakona o gradnji (Narodne novine br. 153/13., 20/17., 39/19. i 125/19.), stručni nadzor građenja investitor mora pisanim ugovorom povjeriti osobama koje ispunjavaju uvjete za obavljanje tih djelatnosti prema posebnom zakonu, ako istim zakonom nije drukčije propisano.

Na temelju članka 56. Zakona o gradnji (Narodne novine br. 153/13., 20/17., 39/19. i 125/19.), nadzorni inženjer je fizička osoba koja prema posebnom zakonu ima pravo uporabe strukovnog naziva ovlašteni arhitekt ili ovlašteni inženjer i provodi u ime investitora stručni nadzor građenja. Nadzorni inženjer, odnosno glavni nadzorni inženjer ne može biti zaposlenik osobe koja je izvođač na istoj građevini.

Na temelju članka 57. Zakona o gradnji (Narodne novine br. 153/13., 20/17., 39/19. i 125/19.), na građevinama na kojima se izvodi više vrsta radova ili radovi većeg opsega stručni nadzor mora provoditi više nadzornih inženjera odgovarajuće struke. U tom slučaju investitor ili osoba koju on odredi dužna je pisanim ugovorom odrediti glavnoga nadzornog inženjera. Glavni nadzorni inženjer odgovoran je za cjelovitost i međusobnu usklađenost stručnog nadzora građenja i dužan je o tome sastaviti završno izvješće. Glavni nadzorni inženjer može biti istodobno i nadzorni inženjer za određenu vrstu radova.

**Gospodarski subjekt sa sjedištem u Republici Hrvatskoj**

Na području Republike Hrvatske poslove projektiranja i/ili stručnog nadzora građenja u svojstvu odgovorne osobe u svojstvu odgovorne osobe može obavljati ovlašteni arhitekt ili ovlašteni inženjer samostalno u vlastitom uredu ili zajedničkom uredu ili pravna osoba koja je registrirana za poslove projektiranja i koja mora u obavljanju tih poslova imati zaposlenog ovlaštenog arhitekta ili ovlaštenog inženjera, sukladno Zakonu o poslovima i djelatnostima prostornog uređenja i gradnje (Narodne novine br. 78/15., 118/18. i 110/19.).

**Naručitelj će od ponuditelja sa sjedištem u Republici Hrvatskoj koji je podnio ekonomski najpovoljniju ponudu zatražiti da nakon donošenja Odluke o odbiru a najkasnije do potpisa Ugovora o javnoj nabavi, dostavi slijedeći dokaz:**

1. Rješenje o upisu u Upisnik ureda za samostalno obavljanje poslova odgovarajuće komore

ili Rješenje o upisu u upisnik zajedničkih ureda odgovarajuće komore ili Izvadak iz sudskog

registra Republike Hrvatske iz kojeg mora biti vidljivo da je gospodarski subjekt registriran

za poslove stručnog nadzora

2. Potvrdu nadležne Hrvatske komore o upisu u Imenik ovlaštenih arhitekata ili ovlaštenih

inženjera za zaposlenog ovlaštenog arhitekta ili ovlaštenog inženjera u gospodarskom

subjektu.

3. Elektronički zapis o radnopravnom statusu za svakog nominiranog stručnjaka

1. Ugovor o poslovnoj suradnji u slučajevima propisanim člankom 22. Zakona o poslovima i djelatnostima djelatnostima prostornog uređenja i gradnje (Narodne novine br. 78/15., 118/18. i 110/19.)

**Strana pravna ili strana fizička osoba obrtnik**

Strana pravna osoba sa sjedištem u drugoj državi koja obavlja djelatnost prostornog uređenja, projektiranja i/ili stručnog nadzora građenja, odnosno kontrole projekta te strana pravna ili strana fizička osoba obrtnik koja obavlja djelatnost građenja može u Republici Hrvatskoj, pod pretpostavkom uzajamnosti, na privremenoj i povremenoj osnovi obavljati one poslove koje je prema propisima države u kojoj ima sjedište ovlaštena obavljati nakon što o tome pisanim putem izvijesti Ministarstvo nadležno za poslove graditeljstva i prostornog uređenja Republike Hrvatske i ishodi potvrdu istog Ministarstva da može na privremenoj i povremenoj osnovi obavljati navedene poslove na području Republike Hrvatske.

Pretpostavka uzajamnosti ne primjenjuje se na stranu pravnu osobu sa sjedištem u drugoj državi koja obavlja djelatnost prostornog uređenja, projektiranja i/ili stručnog nadzora građenja, odnosno kontrole projekta te stranu pravnu ili stranu fizičku osobu obrtnika koji obavlja djelatnost građenja sa sjedištem u drugoj državi EGP-a, odnosno državi članici Svjetske trgovinske organizacije.

**Naručitelj će od ponuditelja koji je podnio ekonomski najpovoljniju ponudu, pravne ili fizičke osobe obrtnika sa sjedištem u drugoj državi koji u Republici Hrvatskoj može na privremenoj i povremenoj osnovi obavljati one poslove koje je prema propisima države u kojoj ima sjedište ovlaštena obavljati, zatražiti da nakon donošenja Odluke o odbiru a najkasnije do potpisa Ugovora o javnoj nabavi, dostavi slijedeći dokaz:**

Potvrdu Ministarstva nadležnog za poslove graditeljstva i prostornog uređenja Republike Hrvatske kojom se stranoj pravnoj ili stranoj fizičkoj osobi obrtniku odobrava na privremenoj i povremenoj osnovi obavljati djelatnost projektiranja i/ili stručnog nadzora građenja koje je prema propisima države u kojoj ima sjedište ovlaštena obavljati.

Strana pravna osoba sa sjedištem u drugoj državi koja obavlja djelatnost prostornoga uređenja, projektiranja i/ili stručnog nadzora građenja te strana pravna ili strana fizička osoba obrtnik koja obavlja djelatnost građenja, upravljanja projektom gradnje ili ispitivanja i prethodnih istraživanja može, pod pretpostavkom uzajamnosti, u Republici Hrvatskoj trajno obavljati djelatnost pod istim uvjetima kao i osoba sa sjedištem u Republici Hrvatskoj, u skladu s odredbama Zakona o poslovima i djelatnostima prostornog uređenja i gradnje (Narodne novine br. 78/15., 118/18. i 110/19.) i drugim posebnim propisima.

Pretpostavka uzajamnosti ne primjenjuje se na stranu pravnu osobu sa sjedištem u drugoj državi koja obavlja djelatnost prostornog uređenja, projektiranja i/ili stručnog nadzora građenja te stranu pravnu ili stranu fizičku osobu obrtnika koji obavlja djelatnost građenja, upravljanja projektom gradnje ili ispitivanja i prethodnih istraživanja sa sjedištem u drugoj državi EGP-a, odnosno državi članici Svjetske trgovinske organizacije.

**Naručitelj će od ponuditelja koji je podnio ekonomski najpovoljniju ponudu, pravne ili fizičke osobe obrtnika sa sjedištem u drugoj državi koji u Republici Hrvatskoj može trajno (preko podružnice) obavljati djelatnost projektiranja** **i/ili stručnog nadzora građenja, zatražiti da nakon donošenja Odluke o odbiru a najkasnije do potpisa Ugovora o javnoj nabavi, dostavi slijedeći dokaz**:

Izvadak iz sudskog ili obrtnog registra Republike Hrvatske iz kojeg mora biti vidljivo da je gospodarski subjekt osnivač i podružnica registriran za obavljanje djelatnosti projektiranja i/ili stručnog nadzora.

**Strana fizička osoba koja obavlja poslove stručnog nadzora**

Sukladno članku 59. stavku 2. Zakona o poslovima i djelatnostima prostornog uređenja i gradnje (Narodne novine br. 78/15., 118/18. i 110/19.), fizička osoba koja u stranoj državi ima pravo obavljati poslove projektiranja i/ili stručnog nadzora građenja ima pravo u Republici Hrvatskoj, pod pretpostavkom uzajamnosti, trajno obavljati te poslove u svojstvu ovlaštene osobe pod istim uvjetima kao i ovlašteni arhitekt odnosno ovlašteni inženjer ako ima stručne kvalifikacije potrebne za obavljanje tih poslova u skladu s posebnim zakonom kojim se uređuje priznavanje inozemnih stručnih kvalifikacija i drugim posebnim propisima.

Pretpostavka uzajamnosti ne primjenjuje se na državljana države ugovornice EGP-a i države članice Svjetske trgovinske organizacije.

Sukladno članku 60. Zakona o poslovima i djelatnostima prostornog uređenja i gradnje (Narodne novine br. 78/15., 118/18. i 110/19.),strana ovlaštena fizička osoba ima pravo u Republici Hrvatskoj trajno obavljati poslove projektiranja i/ili stručnog nadzora građenja pod strukovnim nazivom koje ovlaštene osobe za obavljanje tih poslova imaju u Republici Hrvatskoj, ako je upisana u imenik stranih ovlaštenih arhitekata urbanista, imenik stranih ovlaštenih arhitekata, odnosno imenik stranih ovlaštenih inženjera odgovarajuće komore, u skladu sa zakonom kojim se uređuje udruživanje u Komoru.

**Naručitelj će od ponuditelja koji je podnio ekonomski najpovoljniju ponudu, za fizičku osobu koja u stranoj državi ima pravo obavljati poslove projektiranja, zatražiti da nakon donošenja Odluke o odbiru a najkasnije do potpisa Ugovora o javnoj nabavi, dostavi slijedeći dokaz:**

Rješenje odnosno potvrdu nadležne Hrvatske komore o upisu u evidenciju osoba kojima je priznata inozemna stručna kvalifikacija ovlaštenog arhitekata ili ovlaštenog inženjera

Potvrdu nadležne Hrvatske komore o upisu u Imenik stranih ovlaštenih arhitekata ili ovlaštenih

inženjera

Sukladno članku 61. Zakona o poslovima i djelatnostima prostornog uređenja i gradnje (Narodne novine br. 78/15., 118/18. i 110/19.), ovlaštena fizička osoba iz države ugovornice EGP-a ima pravo u Republici Hrvatskoj povremeno ili privremeno obavljati poslove projektiranja i/ili stručnog nadzora građenja u svojstvu odgovorne osobe pod strukovnim nazivom koji ovlaštene osobe za obavljanje tih poslova imaju u Republici Hrvatskoj, ako prije početka prvog posla izjavom u pisanom ili elektroničkom obliku izvijesti o tome odgovarajuću komoru, uz uvjet da dostavi podatke:

– povezane sa stručnim kvalifikacijama, potrebnim za obavljanje poslova projektiranja u državi iz koje dolazi

i

– o pojedinostima svakog osiguranja ili drugog načina osobne ili kolektivne zaštite s obzirom na profesionalnu odgovornost.

Navedenoj izjavi iz članka 61. Zakona o poslovima i djelatnostima prostornog uređenja i gradnje podnositelj prilaže dokumente navedene u članku 62. Zakona o poslovima i djelatnostima prostornog uređenja i gradnje.

Strana profesionalna osoba može početi pružati svoje usluge odmah nakon dane izjave iz članka 61. Zakona o poslovima i djelatnostima prostornog uređenja i gradnje. Stranoj ovlaštenoj osobi priznaje se osiguranje, odnosno jamstvo profesionalne odgovornosti u drugoj državi ugovornici EGP-a, u kojoj ima poslovni nastan, ako je osiguranik pokriven osiguranjem profesionalne odgovornosti ili drugim jamstvom koje je jednakovrijedno ili bitno usporedivo s obzirom na namjenu ili pokriće koje se osigurava, a u slučaju djelomične jednakovrijednosti strana ovlaštena osoba dužna je dodatno se osigurati za pokriće nepokrivenih aspekata: osiguranog rizika, osigurane gornje granice jamstva ili mogućeg isključenja iz pokrića.

Izjava iz članka 61. Zakona o poslovima i djelatnostima prostornog uređenja i gradnje podnosi se za svaku godinu u kojoj podnositelj namjerava privremeno ili povremeno pružati usluge u Republici Hrvatskoj.

Komora ocjenjuje je li riječ o povremenom obavljanju poslova u smislu članka 61. Zakona o poslovima i djelatnostima prostornog uređenja i gradnje prema okolnostima pojedinog slučaja.

Povodom izjave iz članka 61. Zakona o poslovima i djelatnostima prostornog uređenja i gradnje postupak provjere od strane nadležne Komore provodi se sukladno članka 65. Zakona o poslovima i djelatnostima prostornog uređenja i gradnje.

**Naručitelj će od ponuditelja koji je podnio ekonomski najpovoljniju ponudu, za fizičku osobu koja u stranoj državi ima pravo obavljati poslove projektiranja** **i/ili stručnog nadzora građenja, zatražiti da nakon donošenja Odluke o odbiru a najkasnije do potpisa Ugovora o javnoj nabavi, dostavi slijedeći dokaz:**

Potvrdu nadležne Hrvatske komore o upisu u evidenciju stranih ovlaštenih osoba koji imaju pravo privremeno ili povremeno obavljati poslove projektiranja i/ili stručnog nadzora građenja u svojstvu odgovorne osobe ili dokaz o uredno podnesenoj izjavi odgovarajućoj komori

**Drugi podaci koje naručitelj smatra potrebnima**

**Mjerodavno pravo**

Mjerodavno pravo za provedbu postupka javne nabave je Zakon o javnoj nabavi (Narodne novine broj 120/16. i 114/22.; u tekstu ZJN 2016) i prateći podzakonski propisi iz područja javne nabave.

**Ostali podaci u vezi ugovora o javnoj nabavi**

Predmet nabave sufinanciran je iz Nacionalnog plana za oporavak i otpornost 2021. - 2026. u sklopu komponente Obrazovanje, znanost i istraživanje, reforme C3.1.R1 Reforma obrazovnog sustava te investicije C3.1. R1-I1 Izgradnja, dogradnja, rekonstrukcija i opremanje predškolskih ustanova., (kod projekta: NPOO.C3.1.Rl-ll.01.0138).



**Podatak o državljanstvu**

Ako ponuditelj nema poslovni nastan u Republici Hrvatskoj ili osoba/e koja/e je/su član/ovi upravnog, upravljačkog ili nadzornog tijela ili ima/ju ovlasti zastupanja, donošenja odluka ili nadzora tog gospodarskog subjekta nije/nisu državljanin/državljani Republike Hrvatske, od istog se traži da u svojoj ponudi iskaže podatak u kojoj državi ima poslovni nastan, odnosno podatak o državljanstvu.

Navedena informacija je potrebna kako bi naručitelj mogao uvidom u bazu podataka e-Certis, utvrditi vrstu i oblik dokaza te nadležna tijela koja ih izdaju u državama članicama, sukladno propisanim osnovama za isključenje i uvjetu sposobnosti za obavljanje profesionalne djelatnosti.

Ogledni primjer Izjave o državljanstvu prilog je ove Dokumentacije o nabavi.

**Posebne odredbe Vijeća Europske Unije**

* U svrhu dokazivanja ispunjenja uvjeta propisanih UREDBOM (EU) 2021/241 EUROPSKOG PARLAMENTA I VIJEĆA od 12. veljače 2021. o uspostavi Mehanizma za oporavak i otpornost, ponuditelj/zajednica ponuditelja koji/koja je podnio/podnijela ekonomski najpovoljniju ponudu će dostaviti na zahtjev Naručitelja, izvadak FINE (Financijske agencije) iz Registra stvarnih vlasnika ili jednakovrijedan dokument države sjedišta gospodarskog/gospodarskih subjekta/subjekata iz kojega su razvidni podaci o stvarnim vlasnicima, najkasnije do donošenja odluke o odabiru, ukoliko već ne posjeduje te podatke.
* **Načelo „ne nanosi bitnu štetu“ (eng. „Do no significant harm“) okolišnim ciljevima (dalje: DNSH načelo)**

Ulaganja u reforme obrazovnog sustava u okviru NPOO-a, u sklopu investicije C3.1. R1-I1 Izgradnja, dogradnja, rekonstrukcija i opremanje predškolskih ustanova treba biti usklađeno s načelom nenanošenja bitne štete (Do no significant harm - DNSH), odnosno ne smije nanijeti bitnu štetu okolišnim ciljevima u smislu članka 17. Uredbe (EU) 2020/852 Europskog parlamenta i Vijeća od 18. lipnja 2020. godine o uspostavi okvira za olakšavanje održivih ulaganja i izmjeni Uredbe (EU) 2019/2088, što je utvrđeno člankom 5. stavkom 2 Uredbe 2021/241. o uspostavi Mehanizma za oporavak i otpornost.

Nastavno na navedeno projekt moraju biti usklađeni s dolje navedenim odredbama:

**Okolišni cilj 1. Ublažavanje klimatskih promjena**

Projekti moraju dokazati da neće dovesti do značajnih emisija stakleničkih plinova.

Obveza uključuje da projekti doprinose neto smanjivanju emisija stakleničkih plinova kroz ponovnu uporabu i kvalitetno recikliranje otpada, što je omogućeno odvojenim prikupljanjem neopasnog otpada odvojenih na mjestu nastanka. Aktivnostima ponovne uporabe i recikliranja smanjuju se emisije stakleničkih plinova uklanjanjem alternativnih opcija gospodarenja otpadom (npr. odlaganje na odlagališta i spaljivanje) i alternativnih opcija za dobivanje sirovina s većim emisijama stakleničkih plinova.

**Okolišni cilj 2. Prilagodba na klimatske promjene**

Projekti moraju dokazati da ne dovode do povećanog štetnog utjecaja sadašnje klime i očekivane buduće klime na samu mjeru ili na ljude, prirodu ili imovinu.

Za zahvate koji su u obvezi procjene utjecaja zahvata na okoliš (PUO) i/ili ocjene o potrebi procjene utjecaja zahvata na okoliš (OPUO), (ukoliko su RD dio odlagališta otpada ili drugog zahvata s Priloga I, II i III Uredbe o procjeni utjecaja zahvata na okoliš (NN 61/14 i 3/17)), trebaju biti razrađene mjere za klimatske promjene, tj. visoke temperature, ekstremne oborine i eroziju tla. Za sve aktivnosti u sklopu projektnog prijedloga, na temelju klimatskih projekcija, mora biti provedena temeljita procjena klimatskih rizika i ranjivosti. Zaključci procjene moraju biti ugrađene u oblikovanje mjere.

Obveza uključuje da projekti neće štetno djelovati na napore na prilagodbi ili na razinu otpornosti na fizičke i klimatske rizike drugih ljudi, prirodnu imovinu i ostale ekonomske aktivnosti i da su usklađeni s lokalnim, sektorskim, regionalnim ili nacionalnim naporima na prilagodbi.

**Okolišni cilj 3. Održivo korištenje i zaštita vodnih i morskih resursa**

Projekti moraju dokazati da ne štete dobrom stanju ili dobrom ekološkom potencijalu vodnih tijela, uključujući površinske i podzemne vode ili dobrom stanju okoliša morskih voda.

Očekuje se da projektne aktivnosti imaju neznatan predvidiv negativan utjecaj na ovaj cilj zaštite okoliša, vodeći računa i o izravnim i primarnim neizravnim utjecajima u čitavom životnom vijeku.

Projekt treba obrazložiti da neće rezultirati rizicima narušavanja stanja okoliša koji se odnose na očuvanje kakvoće vode i vodni stres u skladu s Okvirnom direktivom o vodama (2000/60/EZ). Ukoliko je primjenjivo, u skladu s Direktivom 2011/92/EU i Direktivom 2014/52/EU o izmjeni Direktive 2011/92/EU, u fazi postupka PUO/OPUO (ukoliko je obvezno za projekt), kako bi projekt bio prihvatljiv, mora biti zaključeno da se ne očekuju značajni utjecaji na ovaj cilj.

**Okolišni cilj 4. Prijelaz na kružno gospodarstvo, uključujući sprječavanje nastanka otpada i recikliranje**

Prijavitelji moraju opisati na koji način projektni prijedlog doprinosi ovom okolišnom cilju. U skladu s Prilogom VI. Uredbe o uspostavi Mehanizma za oporavak i otpornost projekti koji se financiraju u sklopu ovog Poziva prate se kao podrška ovom cilju zaštite okoliša s koeficijentom od 100%. Cilj mjere i priroda intervencije izravno podupiru cilj kružnog gospodarstva.

Dodatno, u okviru ovog poziva bespovratna sredstva se neće dodjeljivati za ulaganja u postrojenja za mehaničko-biološku obradu budući da nisu usklađena s načelom „ne nanosi bitnu štetu“.

**Okolišni cilj 5. Sprečavanje i kontrola onečišćenja zraka, vode ili tla**

Projekti moraju dokazati da ne dovode do značajnog povećanja emisija onečišćujućih tvari u zrak, vodu ili tlo.

S obzirom da RD nisu u obvezi provođenja postupka PUO/OPUO (osim ukoliko su dio odlagališta otpada ili drugog zahvata s Priloga I, II i III Uredbe o procjeni utjecaja zahvata na okoliš (NN 61/14 i 3/17)), u projektnom prijedlogu treba obrazložiti zašto aktivnosti koje su podržane ovom mjerom imaju neznatan predvidiv negativan utjecaj na ovaj cilj zaštite okoliša, vodeći računa i o izravnim i primarnim neizravnim utjecajima u čitavom životnom vijeku.

Ukoliko je projekt u obvezi provođenja postupka PUO/OPUO u skladu s Direktivom 2011/92/EU i Direktivom 2014/52/EU o izmjeni Direktive 2011/92/EU, kako bi projekt bio prihvatljiv, kroz postupak PUO/OPUO mora biti zaključeno da se ne očekuju značajni utjecaji projekta na povećanja emisija onečišćujućih tvari u zrak, vodu ili tlo.

**Okolišni cilj 6. Zaštita i obnova biološke raznolikosti i ekosustava**

Projekti moraju obrazložiti da nisu štetni za dobro stanje i otpornost ekosustava ili za stanje očuvanosti staništa i vrsta, među ostalim onih od interesa za Uniju. Usklađenost s ciljem se dokazuje sljedećim aspektima:

* + - Za projekte koji su u obvezi postupka PUO/OPUO - provedbom postupaka sukladno obvezama Direktiva o pticama (2009/147/EC) i Direktive o staništima (92/43/EEC) odnosno postupak ocjene o potrebi procjene utjecaja na okoliš i/ili procjena utjecaja na okoliš (PUO) u skladu sa smjernicama EU-a vezanima uz procjenu utjecaja na okoliš (2014/52/EU) i stratešku procjenu utjecaja na okoliš (2001/42/EZ). U skladu s praksom u EU, za one planove, programe i zahvate za koje se provodi procjena utjecaja na okoliš (PUO) i Strateška procjena utjecaja zahvata na okoliš (SPUO), hrvatska legislativa u zaštiti okoliša objedinjuje postupak Ocjene prihvatljivosti zahvata na Ekološku mreže s postupkom PUO odnosno SPUO. Zaključci procjene moraju biti ugrađeni u oblikovanje projektnog prijedloga.
    - Za projekte koji nisu u obvezi provođenja PUO/OPUO obrazloženjem zašto aktivnosti koje su podržane ovim projektom imaju neznatan predvidiv negativan utjecaj na ovaj cilj zaštite okoliša, tj. na vrste i staništa.

U Završnom izvješću nadzornog inženjera treba biti navedeno kako je osigurana usklađenost s DNSH načelom tijekom izvođenja radova, što Izvršitelj dokazuje dostavom Izjave glavnog nadzornog inženjera o usklađenosti s načelom „ne nanosi bitnu štetu”..