**TEHNIČKE SPECIFIKACIJE**

Predmet postupka javne nabave je usluga stručnog nadzora nad izvođenjem radova „Izgradnja i opremanje područnog objekta Dječjeg vrtića Zeko u Slatini“.

Glavni projekt zajedničke oznake 31/22, koji sadržava:

• MAPA 1 arhitektonski projekt, oznake AP 31/22.

• MAPA 2 građevinski projekt - projekt konstrukcije i potpornih zidova oznake

GP 31/22.

• MAPA 3 građevinski projekt – projekt prometnih površina oznake PP 31/22.

• MAPA 4 građevinski projekt - projekt vodoopskrbe, odvodnje i hidrantske mreže,

oznake VON 31/22.

• MAPA 5 elektrotehnički projekt oznake EP 31/22.

• MAPA 6 strojarski projekt - projekt strojarskih instalacija oznake SP 31/22.

• MAPA 7 strojarski projekt - projekt plinskih instalacija, oznake SPP 31/22.

• MAPA 8 strojarski projekt - strojarski projekt dizala, oznake SPD, oznake SPP 31/22.

• Elaborat zaštite na radu, oznake EZNR 31/22.

• Elaborat zaštite od požara, oznake EZOP 31/22.

• Elaborat zaštite od buke, oznake EZOB 31/22.

• ELABORAT primjene DNSH načela, oznake T-06-P-4911-1448/22.

• MAPA 1 Izvedbeni projekt-Arhitektonski projekt oznake IZP 31/22.

• MAPA 2 Izvedbeni projekt-Građevinski projekt, Projekt konstrukcije i potpornih zidova oznake IPK 31/22.

Projektno-tehnička dokumentacija dostupna je za preuzimanje na službenoj internetskoj stranici naručitelja na adresi: <https://www.slatina.hr/portal/izgradnja-i-opremanje-podrucnog-objekta-djecjeg-vrtica-zeko-u-slatini-projektna-dokumentacija/>.

Mjesto izvođenja radova: Grad Slatina, Grad Slatina, k.č.br 7261/6 k.o. Podravska Slatina, sukladno Građevinskoj dozvoli KLASA: UP/I-361-03/23-01/000211, URBROJ: 2189-08/08-24-0017 od 22. 01. 2024.

Predmet nabave sufinanciran je iz Nacionalnog plana za oporavak i otpornost 2021. - 2026. u sklopu komponente Obrazovanje, znanost i istraživanje, reforme C3.1.R1 Reforma obrazovnog sustava te investicije C3.1. R1-I1 Izgradnja, dogradnja, rekonstrukcija i opremanje predškolskih ustanova., (kod projekta: NPOO.C3.1.Rl-ll.01.0138).

Planirana ugovorna vrijednost radova „Izgradnja i opremanje područnog objekta Dječjeg vrtića Zeko u Slatini“ iznosi 4.5000,00 EUR (bez PDV-a).

Minimalne dužnosti i prava usluge izvršitelja usluge nadzora su sljedeće:

1) Nadzor građenja tako da bude u skladu s građevinskom dozvolom, projektima, Zakonom o gradnji i posebnim propisima,

2) Provjeravanje je li iskolčenje građevine provela osoba ovlaštena za obavljanje geodetskih poslova i ima li izvođač suglasnost za obavljanje poslova građenja,

3) Prisutnost ovlaštenih nadzornih inženjera sastanku prilikom uvođenja u posao izvođača,

4) Pregledavanje i potpisivanje građevinskih dnevnika,

5) Stalna prisutnost ovlaštenih nadzornih inženjera tijekom izvođenja svih faza radova (radnim tjednom, vikendima, blagdanima, noću), uključujući funkcionalna ispitivanja i puštanje u rad,

6) Svakodnevna komunikacija s izvođačem radova i upoznavanje Naručitelja sa situacijom na terenu,

7) Izrada tjednih izvješća o stanju radova na gradilištu,

8) Sudjelovanje u radu koordinacija svih sudionika u građenju te sastavljanje promemorije o zaključcima koordinacija,

9) Pravodobno upoznavanje Naručitelja sa svim manjkavostima, odnosno nepravilnostima koje uoči tijekom građenja, a Naručitelja i građevinsku inspekciju i druge inspekcije o poduzetim mjerama,

10) Pravovremeno pregledavanje dospjelih materijala i izvedenih radova,

11) Ovjeravanje izvršenih radova,

12) Ovjeravanje obračunskih i okončane situacije,

13) Praćenje i nadziranje realizacije dinamičkih i financijskih planova,

14) Kvalitativno i kvantitativno preuzimanje izvedenih radova,

15) Kontroliranje izvršenja drugih ugovornih obveza izvođača,

16) Kontroliranje i obrađivanje analize cijena,

17) Kontroliranje kvalitete i količine radova u odnosu na projektnu dokumentaciju, norme i ugovorne postavke, uključujući kontrolu količina prema stavkama iz specifikacije za izvođenje radova u svrhu financijske primopredaje radova između Naručitelja i izvođača radova,

18) Kontroliranje građevinske knjige, situacija, obračuna nepredviđenih i naknadnih radova, poduzimanje odgovarajućih mjera ako se ocijeni da će doći do prekoračenja ugovorenog iznosa,

19) Održavanje ugovornih rokova, utvrđivanje rokova početka, praćenje odvijanja radova prema operativnom planu, te interveniranje u slučaju odstupanja od plana, kontroliranje raspolaže li gradilište s radnicima odgovarajuće kvalifikacijske strukture i odgovarajućom mehanizacijom prema operativnom planu, kontrola međurokova,

20) Kontroliranje kompletnosti dokumentacije za tehnički pregled,

20) Izrada završnog izvješća ovlaštenih nadzornih inženjera,

21) Pripremanje i prisustvovanje internom tehničkom pregledu,

22) Obavljanje ostalih poslova stručnog nadzora definiranih Zakonom o gradnji (Narodne novine br. 153/13., 20/17., 39/19. i 125/19.),

Stručni nadzor se obavlja tijekom izvođenja radova sukladno:

- Zakonu o gradnji (Narodne novine broj 153/13., 20/17., 39/19. i 125/19.);

- Zakonu o poslovima i djelatnostima prostornog uređenja i gradnje (Narodne Novine broj 78/15., 118/18. i 110/19.);

- Pravilniku o načinu provedbe stručnog nadzora građenja, uvjetima i načinu vođenja građevinskog dnevnika te o sadržaju završnog izvješća nadzornog inženjera (Narodne novine br. 131/21);

- Važećim zakonima, pravilnicima i hrvatskih normama;

- Projektnoj dokumentaciji i posebnim zahtjevima investitora za pojedine izvanredne radove.

Glavni nadzorni inženjer odgovoran je za cjelovitost i međusobnu usklađenost stručnog nadzora građenja i dužan je o tome sastaviti završno izvješće.